**Подршка ученицима,родитељима и наставницима у учењу на даљину од педагога школе**

Реализација образовно-васпитног рада учењем на даљину почела је 17.03.2020.године.

Едукативни садржаји за учење на даљину емитују се на РТС-3 каналу.

С обзиром да смо сви затечени били на почетку превише информација,превише обавеза да се успостави контакт са ученицима,да се формирају групе,да се комуницира са родитељима,да се следе упутства Министарства просвете и наше Школске управе ,ево нас у другој недељи учења на даљину.

Успостављени су контакти са свим ученицима,прате се садржаји који се емитују на РТС-3 каналу,прослеђују се задаци које припремају учитељи и наставници и тако у круг сваки дан од 8.00до 20.00.

Педагози школе прате активности свакога дана и овим путем желе да похвале све ученике који учествују у раду и задате активности достављају у тачно време,њиховим родитељима који будно прате св а дешавања. Похваљују се и ученици који прате програм по ИОП-1 и ИОП-2. Похвале учитељима и наставницима који се несебично и максимално ангажују у изради наставних јединица,достављању материјала за рад,вођењу педагошке евиденције,прате информације и прослеђују исте у одређено време.Браво за све вас!

Хвала свима и пуно успеха и даље у оваквом начину рада. Надамо се да ће мо се ускоро вратити на наша радна места и у нашу другу кућу а то је ШКОЛА,где час почиње и завршава се звоном,где има великог и малог одмора,где клупу делим са другом/другарицом као и ужину и понеку тајну.

Чувај те се слушајте упутства ваших наставника и ускоро се видимо.Пуно поздрава од Ваших педагога

24.03.2020.године Сузана Лазаревић-педагог

 Оливера Тијанић-педагог